એક ઇન્ટરવ્યૂમાં આ ફિલ્મના ડિરેક્ટર એસ. શંકરે જણાવ્યું હતું કે, એક મોબાઇલ ફોનથી તેમને આ ફિલ્મ લખવાનો વિચાર આવ્યો હતો. આ ફિલ્મના ટીઝરની શરૂઆતમાં જોવા મળે છે કે, લોકોના હાથમાંથી મોબાઇલ ઊડી રહ્યા છે. આ વિચારને આગળ વધારીને જ તેમણે આ ફિલ્મની સ્ટોરી લખી હતી. આ વિશે તેઓ કહે છે કે, ‘આ ફિલ્મ માટે મને મોબાઇલ ફોનથી જ વિચાર આવ્યો હતો. સૌથી પહેલું વિઝ્યુઅલ મારા દિમાગમાં એ જ આવ્યું કે, અનેક મોબાઇલ્સ ઊડી રહ્યા છે. હું એક સ્પાર્કની રાહ જોતો હતો.